钦定古今图书集成/明伦汇编/闺媛典/第320卷 > 皇清五十三 > 徐一养妻孙氏
## 钦定古今图书集成/明伦汇编/闺媛典/第320卷 > 皇清五十三 > 徐一养妻孙氏

按《馀杭县志》：“孙氏，徐一养妻。幼娴女训，知大节。适养，事姑孝，相夫无缺失。年二十七，夫亡，遗孤世俊甫二龄，悲号触石几殒。姑泣慰之曰：‘徐氏一脉，惟兹藐孤，我且老，汝死，吾与若孤谁倚’？氏感悟，遂不死。家贫，落饮蘗茹荼，勤女红以佐甘脆。抚孤二十年，姑死营葬，里闾咸称节孝。邑令表其门。”